Folkalender

Fredagsdans i Herlev Gamle Danse
2025-12-05 18:00 - 21:00 (Europe/Helsinki)
Fredagsdans i Herlev Gamle Danse
Vi danser gamle folkedanse.
Festligt hyggeligt og fornøjeligt.
Program:
17:00 Der er mulighed for at møde før dansen, hvor vi spiser medbragt mad
18:00 – 21:00 Dans afbrudt af kaffepause
Medbring eventuelt kop, kaffe, the, drikkevarer, mad, tallerkner, bestik, glas, kage eller hvad du ellers måtte have behov for, for hyggens skyld.
Sted: Herlev Gamle Skole, Herlev Bygade 92, salen er lys, nyrenoveret og rummelig.
Der er gratis parkering, og offentlig transport er i umiddelbar nærhed.
Telefon: 22 26 27 04 (Poul) eller 29 93 47 02 (Else)
Læs mere på: https://www.facebook.com/groups/412603247218357

Høgen og Ørnen
2025-12-05 18:30 - 22:30 | Damms Gård i Felsted., Gråstenvej 12, Branderup, 6535, Denmark
Søren Høg og Øyvind Ougaard spiller ved årets julefrokost på Damms Gård i Felsted

Lær at variere din dans - Folkedans Free Style - Rheinlænder, Schottis og Mazurka
2025-12-07 10:00 - 12:30 | Valhalsgade, Valhalsgade 4, København, 2200, Denmark
BEMÆRK at kurset løber over 3 søndag til en meget favorabel pris. Kom og lær nye variationer, og lær hvordan du intuitivt varierer din dans. Musikken spiller hele tiden forskellige stykker musik, mens du danser den samme rheinlænder om og om igen. Det behøver ikke at være sådan. På disse tre søndage skal vi arbejde med at variere og improvisere over grundformerne rheinlænderpolka, schottis og mazurka. At danse er at spille musik med kroppen. Man har en grundform eller et tema, som man kan variere over for at gøre det interessant. På kurset får du nogle af de grundelementer, du kan bruge for at komme i gang med at variere din dans i det uendelige. Vi arbejder både med trin, koreografi og rytmik og kropsfornemmelse. Og selvfølgelig hvordan man fører og følger i dette virvar af informationer danserne imellem. Man skal kunne danse rheinlænderpolka, schottis og mazurka i forvejen, men ellers er niveau ikke så afgørende. Hvis man tilmelder sig som par, kan undervisningen tilpasses jeres niveau.

Basco – Familiekoncert på Mejeriet i Torup
2025-12-07 11:00 - 12:00 | Mejeriet, Torup, Torupvejen 135B, Hundested, 3390, Denmark
Med virtuositet, nærvær og pulserende energi tager det prisvindene folk og roots band Basco dig med på en autentisk, musikalsk rejse. De forener på fornemmeste vis skandinavisk, engelsk, keltisk og amerikansk tradition og gør det til deres helt egen, originale lyd med sprøde arrangementer og intensitet i særklasse.
Koncerten er en familiekoncert, hvor alle er velkommen. Man inviteres med på en musikalsk rejse, præsenteres for mange forskellige instrumenter og får en indføring i akustisk musik

Dancing is music made visible
2025-12-07 12:30 - 17:00 | Valhalsgade, Valhalsgade 4, København, 2200, Denmark
Dette lettere tilpassede citat fra danseren George Balanchine siger det hele, men musikudnyttelse og kropslighed i dansen er noget, som vi alt for sjældent arbejder bevidst med inden for folkedans. Ofte ender man med at fokusere på dansens trin og grundfigur og glemmer helt, at der er så meget mere. Det er som at lære at læse. Når man først kan er det simpelt, men indtil da er det et stort mysterium. På dette kursus opnår du bevidsthed om de mange forskellige lag i musikken og værktøjer til at få dem gjort synlige i din dans og tydelige for din dansepartner. Alligevel er det ikke udtrykket, der er det vigtige, men indtrykket. Musikkens indtryk på dig og dit indtryk på musikken og din dansepartner. Kommunikation. Vi dykker ned i emnet via både pardanse og turdanse. Vi skal udforske og nuancere vores dans til folkemusik fra forskellige tidsaldre, traditionelt og nyskrevet, dansk og udenlandsk, mellemeuropæisk og angloamerikansk inspireret. Denne topnørdede workshop er for dig, der har danset et stykke tid eller længere. Og for musikere, der gerne vil inspireres til flere nuancer i deres dansespil. Uanset niveau findes der altid flere lag at afdække. Det er en fordel at kunne danse de almindelige pardanse

Søndagsdans på Museum Rebild
2025-12-07 14:00 - 17:00, 2025-12-14 14:00 - 17:00, 2026-01-04 14:00 - 17:00, 2026-01-11 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Kim Carnie Quartet
2025-12-09 19:30 - 23:00 | Baltoppen LIVE, Baltorpvej 20, Ballerup, 2750
Kim Carnie er kendt som forsanger i bandet Mànran og er blevet en af Skotlands mest eftertragtede sangere, siden hun lancerede sin solokarriere i 2018.
Hendes fløjlsbløde og let røgfyldte stemme glæder et internationalt publikum.
Hun er desuden TV-vært på BBC Alba og har bidraget til soundtracks til film og computerspil verden over, herunder Netflix-produktionen “Outlaw King” og computerspillene “Black Mirror” og “The Bard’s Tale”.
Hendes første soloalbum “And So We Gather” blev udgivet i sommeren 2022 og vandt den tyske pladekritikerpris. Albummet featurer adskillige stjerner fra det skotske folkmusic miljø bl.a. Donald Shaw, Julie Shaw, Julie Fowlis, Karen Matheson, den senegalesiske kora-spiller Kadialy Kouyate og den prisvindende saxofonist Matt Carmichael.
I løbet af sin imponerende karriere har Kim Carnie deltaget i adskillige internationale projekter. I foråret 2024 deltog hun i Transatlantic Sessions Tour under ledelse af den sekstendobbelte GRAMMY-vinder Jerry Douglas, hvor hun bl.a. optrådte sammen med countrylegenden Carlene Carter samt folk- og bluegrass-stjerner som Lindsay Lou og Joshua Burnside.
Den prisvindende sanger, der blev kåret til Årets Gaelic Singer ved MG ALBA Scots Trad Music Awards 2021, inspirerer ikke kun med sin musik, men også med sin samfundsaktuelle dokumentarfilm “Out Loud”.
I filmen interviewer Carnie medlemmer af LGBTQ-samfundet over for at kaste lys over de udfordringer og problemer man møder i LGBTQ-miljøet. Filmen vandt førstepladsen i LGBTQ-kategorien ved Stockholm Film Festival.
Til koncerten i Baltoppen LIVE optræder Kim Carnie med sit band bestående af Innes White på guitar, Megan Henderson på violin og John Lowrie på klaver.
170,- (+ et ordregebyr)
Siddepladser på balkon
Skotsk & Irsk Musikscene på Baltoppen LIVE
Baltoppen LIVEs café tilbyder fra kl. 18:00 forudbestilt flæskesteg med rødkålssalat, brune kartofler og skysauce. 175,-
Tilkøb af dessert: Risalamande med kirsebærsauce. 25,-

Koncert med Alterne
2025-12-10 20:00 - 21:00 | Maskinhallen, Frederikshavn, Skolegade 8, Frederikshavn, 9900
Alterne (DK/EST/BE) inviterer publikum ind i et atmosfærisk lydlandskab, hvor nordisk melankoli møder moderne sangskrivning. Trioen skaber nyskrevet folk med elementer af pop og ambient – et udtryk, som RootsWorld har kaldt “dream folk med crunch og bid.”
Gruppen blev dannet under deres studier på Sibelius Akademiet i Helsinki og har siden udviklet en unik stil, der forener tradition og innovation. Med instrumenter som violin, hardanger fiddle, kantele, accordion og sang udvisker Alterne bevidst grænserne mellem pop, folk og ambient og skaber et tidløst, drømmende univers.
De er blevet rost for deres varme samspil, nærværende tilstedeværelse og tydelige kemi på scenen.
Alterne optrådt på festivaler og showcases rundt om i Europa, herunder FolkBaltica (DK/DE), Musik over Præstø Fjord (DK), Lõikuspidu (EST), Bijloke (BE), Merode (BE), Boglart (HU) og Global Music Showcase (BE).
Alterne består af:
Ida Marie Jessen (DK) – vokal
Oscar Beerten (BE) – violin
Maimu Jõgeda (EST) – accordion.

Julelaugsaften med Ribe Danse- og Spillemandslaug
2025-12-12 18:30 - 22:30 | Rosen Alle 3, 6760 Ribe, Rosen Alle 3, Ribe, 6760
Aftenen hvor alt kan ske!
Kom og dans. Laugsorkestret spiller op til bal. At deltage er normalt ganske gratis og ufarligt.
Spiller du et instrument, så tag det med. Du er også velkommen til bare og lytte og kigge på.
Vi glæder os til at se dig

Juleramslag i Metronomen
2025-12-12 19:45 - 23:00 | Metronomen, Kbh., Godthåbsvej 33, Frederiksberg, 2000
l 19-45- 21 spiller FOLKETS HUS SPILLEFOLK op til dans.
Kl 21 – 22 spiller “ET VARMT KAFFESELSKAB med EKSTRA SHOTS” op til dans.
Entré 30kr.

Hymns From Nineveh
2025-12-14 20:00 - 21:30 | Fermaten, Smallegade 4, Herning, 7400
Jonas H. Petersen, en af Danmarks bedste sangere og sangskrivere, er tilbage med nye sange og giver julekoncert i intimt duo-format.
Du kan forvente rørende sange af høj kaliber og et helt særligt nærvær, når Jonas H. Petersen alias Hymns from Nineveh sammen med sin producer, multiinstrumentalisten Sebastian Autzen, tænder lys i vintermørket med sine salmepopsange om tro og eksistens.
I efteråret 2024 udkom Hymns from Ninevehs syvende album, Parabler, som Gaffa gav 5 stjerner med ordene ‘Noget af det bedste sjælesorg, der længe er hørt på den danske musikscene’. Det er sange, Jonas skrev under en længerevarende depression – sange, han selv havde brug for at høre, og som derfor lyser af tro, håb og kærlighed.
I DR-dokumentaren ‘Jonas Genopstår’ kunne man følge Jonas’ vej tilbage til scenen fra albumudgivelsen og frem til den udsolgte bandkoncert i DR Koncertsalen i marts 2025.
Denne aften vil Jonas og Sebastian spille intime versioner af sangene fra Parabler og flette dem ind og ud mellem højdepunkter fra Hymns from Ninevehs bagkatalog, herunder de elskede julesange.
Det er nemlig ingen hemmelighed, at Hymns from Nineveh er et unikum på den danske musikscene, når det kommer til original julemusik. Både det engelsksprogede Endurance in Christmas Time og coronanedlukningsalbummet Julekassen, er soundtracket til mange danskeres jul, og de tilbagevendende julekoncerter er efterhånden blevet en uundværlig tradition.
Glæd dig til en anderledes julekoncert, hvor du kan opleve en af Danmarks mest markante stemmer, der aldrig efterlader sine lyttere uberørte.

Julekoncert med Dreamers’ Circus & Charlotte Munck
2025-12-16 19:30 - 21:30 | Schweizerhalle – Tønder Kulturhus, Ribelandevej 39, Tønder, 6270
Julekoncert med Dreamers’ Circus og Charlotte Munck – Legenden om Juleroserne
Når mørket ligger tungt over Norden, søger vi lys, fortælling og fællesskab. I denne stemningsfulde julekoncert inviterer Dreamers’ Circus og skuespiller Charlotte Munck publikum ind i en sanselig fortolkning af Selma Lagerlöfs klassiske fortælling Legenden om Juleroserne.
Munck er koncertens bærende stemme – med nærvær, dybde og fortællekraft bringer hun Lagerlöfs ord til live, mens Dreamers’ Circus’ billedrige og fornyende folkemusik danner det sanselige lydtapet omkring fortællingen.
Fortællingen udspiller sig i den sagnomspundne Västanå-skov, hvor naturens kraft, nåde og mysterium får nyt liv – ikke mindst juleaften, hvor de hemmelige juleroser blomstrer. Her smelter det jordnære og det mirakuløse sammen i et rum, hvor musik og ord går i ét.
En koncert for alle, der ønsker en dybere og anderledes juleoplevelse – poetisk, folkelig og fuld af lys.

Julekoncert med Dreamers' Circus & Charlotte Munck
2025-12-17 20:00 - 22:00 | Magasinet Odense, Farvergården 19, Odense, 5000

Ekstrakoncert: Julekoncert med Dreamers' Circus & Charlotte Munck
2025-12-18 17:00 - 19:00 | Musikhuset Aarhus, Thomas Jensens Allé 2, Aarhus, 8000

Julekoncert med Dreamers’ Circus & Charlotte Munck
2025-12-18 20:00 - 22:00 | Musikhuset Aarhus, Thomas Jensens Allé 2, Aarhus, 8000

Julekoncert med Dreamers' Circus & Charlotte Munck
2025-12-19 20:30 - 22:30 | Musikkens Hus, Aalborg, Musikkens Plads 1, Aalborg, 9000

Ekstrakoncert: Julekoncert med Dreamers’ Circus & Charlotte Munck
2025-12-20 15:00 - 17:00 | DR Koncerthuset, Ørestads Boulevard 13, København S, 2300

Udsolgt: Julekoncert med Dreamers’ Circus & Charlotte Munck
2025-12-20 20:00 - 22:00 | DR Koncerthuset, Ørestads Boulevard 13, København S, 2300

Stundom
2025-12-21 19:30 - 22:00 | Koncertkapellet, Sankt Hans Gade 51, Roskilde, 4000, Denmark
Stundom er lyden af ny nordisk folkemusik: De tre musikere Emma Elmøe (violin), Julian Svejgaard (klaver) og Villads Hoffmann (cittern) deler en helt særlig kemi, som får sublim vellyd og poetisk nerve til at smelte sammen.
Sammen skaber de overdådige lydlandskaber med enkle virkemidler og en gribende melodisans, hvor det tætte og organiske sammenspil er i højsædet. Stundom formår at forene folkemusikkens akustiske nærvær med en kammermusikalsk ynde og en drømmende melankoli, der åbner et magisk univers for publikum.
Stundom en af de mest eftertragtede grupper inden for ny nordisk folkemusik i Danmark, og trioen vandt Carl Prisen 2025 som årets komponist i roots-genren. Trioen er blevet nomineret til Danish Music Awards Roots utallige gange, senest som “Årets Kunstner” og “Årets Album” for deres livealbum “Fragmenter af en dans” ved prisfesten i 2024. Derudover er trioen faste huskunstnere på Sankt Annæ Gymnasium i København – en af Danmarks mest betydningsfulde institutioner for landets musikalske talentmasse.
Efter at have udsendt det roste debutalbum, “Må jeg holde din hånd?” (2021), har Stundom optrådt live i BBC Scotland, BBC Alba, TG4 og i BBC Radio3, i DR P2 og på fremtrædende festivaler, både inden for og uden for folkemusikverdenen, som Roskilde Festival [DK], Celtic Connections [UK], Strings Music Festival [US], FolkBaltica Festival [DE] og Het Lindeboom [F].
I oktober 2024 udkom Stundoms andet studiealbum “Hvis ikke de er døde, lever de endnu”, der blev kåret til et af årets bedste album i Dagbladet Information.

Folkemusik jam i Flensborg
2025-12-27 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Julelegestue
2025-12-28 19:00 - 23:00 | Lindehøjskolen, Borgerdiget 105, Herlev, 2730
Kom og få gjort plads til nytårsmiddagen, når Ramsø Spillemandslaug spiller op til fest, og Vill Plesner-Petersen og Lissi Madsen leder os gennem folkedansene.
I pausen serveres lagkage. Medbring selv kaffe/te, eget service og sangbog til kaffepausen.
Øl og vand kan købes.
Vi glæder os til at se jer.

Julebal med Svøbsk Duo
2025-12-28 19:30 - 23:30 | Kølstrup Forsamlingshus, Kertinge Bygade 83, Kerteminde, Fyn, 5300, Danmark
Julebal i Kølstrup Forsamlingshus med mulighed for at danse til traditionel dansk folkemusik.
Entre, kaffe/te og kage: kr. 120,-.
Øl og vand kan købes til billige priser.
Kølstrup Folkemusik støttes af Clara Lachmanns Stiftelse og Marie Rasmussens Fond.
Svøbsk
ÅRETS NAVN ved DMA, Roots 2023
– forførende folkemusik med en klang af tidløshed
Der er lagt op til en helt særlig oplevelse med denne duo. Med flair for det nye og kærlighed til det gamle blender de den traditionelle spillemandsmusik med egne kompositioner i et personligt og levende udtryk. Svøbsk skaber en fortryllende og festlig stemning med sjæl og dyb indlevelse og søger den nære kontakt med publikum. Deres musik og sange er rodfæstet i den blomstrende arv af traditionel musik fra Danmark og de omkringliggende lande.
Når de spiller til dans rykker det i dansefødderne. Tilsammen har de stor erfaring i at spille til dans og i at kommunikere med deres musik. De spiller dansemusik fra hele landet med indlevelse, overskud og lidenskab. Der vil bl.a. blive spillet musik fra Himmerland, Vestjylland, Thy, Læsø, Fyn og Fanø.
De to spillemænd Maren Hallberg Larsen og Jørgen Dickmeiss som også danner par privat, har igennem 20 år finpudset deres empatiske sammenspil, udgivet 6 albums og med base på Fyn spillet et hav af koncerter ind- og udenlands. De er begge kandidater i folkemusik fra Det Fynske Musik konservatorium og Maren har derudover en kandidat i klassisk harmonika og Jørgen er sølvbeslået rigsspillemand (i himmerlandstradition).
Igennem karierren har Svøbsk været indstillet til adskillige DMA-priser. I 2023 modtog de en DMA-statuette som årets Rootsnavn. Konceptet med at løfte arven fra fordums spillemænd og -kvinder i en balancegang mellem tradition og fornyelse har vist sig bæredygtigt.
Det seneste Svøbsk album “Sorgenfri” var nomineret som årets album ved DMA Roots i 2023. På ”Sorgenfri” går Svøbsk går tilbage til udgangspunktet fra deres første album – to musikere samlet om en fælles lidenskab og forenet i et skæbnefællesskab. Albummet blev kåret som blandt de 10 bedste albumudgivelser i 2023 af RadioFolk.
Line-up:
Maren Hallberg – harmonika, sang
Jørgen Dickmeiss – violin, guitar, mandolin, sang

Jule-FOLK og Nikolaj Busk solo
2025-12-30 16:30 - 19:00 | Klaverfabrikken, Hillerød, Fredensvej 12A, Hillerød, 3400
🎶 JuleFOLK – Årets Allersidste Koncert
Traditionen tro runder vi året af på Klaverfabrikken med en helt særlig eftermiddag i musikkens og fællesskabets tegn.
Lille Nytårsaftensdag – den 30. december – inviterer vi dig ind i efterjulens varme skær til JuleFOLK:
En stemningsfuld, nærværende og musikalsk afvekslende afslutning på året.
Første sæt byder på en start med Klaverfabrikkens eget husorkester, boA, hvorefter vi får fornemt besøg af årets gæst:
Nikolaj Busk – solo i særklasse!
Nikolaj Busk er én af Danmarks mest alsidige og nyskabende musikere, kendt fra den prisvindende trio Dreamers’ Circus.
Som komponist, pianist og harmonikaspiller bevæger han sig frit i krydsfeltet mellem nordisk folkemusik, klassisk kammermusik og nutidig komposition.
Denne eftermiddag oplever vi ham helt tæt på – alene på scenen, men med et klangunivers så rigt og farverigt, at det føles som et helt ensemble. Forvent stemningsfulde klaverlandskaber, medrivende melodier og en nærværende koncert, der både rører og overrasker.
Andet sæt – Åben Scene
Efter en god pause åbner vi op for scenen – og du er inviteret!
Her spiller og synger vi helt akustisk – uden mikrofoner og højtalere – og alle er velkomne til at give et nummer eller to.
Så: Grib Guitaren, Find Fløjten, Saml Saxen, Hent Harmonikaen, Vis Violinen, Bring Bratchen – eller Syng en Sang fra nutiden og nærmeste omegn.
Der vil være kaffe, te, øl, vin og vand – lidt snacks og masser af hyggelig snak.
Denne koncert foregår i Truckhallen på vores fine nystemte klaver.

Saugmann Bjerregaards Fond, Ansøgningsfrist
2026-01-01 | Onlinearrangement
Saugmann Bjerregaards Fond – Indkaldelse af ansøgninger
Fondens formål er: at støtte forskere, som ønsker at fordybe sig i dansk spillemandsmusiks kompositioner og arrangementer, og som vil udvide kendskabet til spillemænds liv og værker, samt at støtte unge musikere/spillemænd, som ønsker at arbejde med Ditlev Trappo Saugmann Bjerregaards kompositioner og arrangementer.
Ansøgningsfrist: 1. maj. Uddeling: inden 15. juni.
Fonden har mulighed for at uddele ca. kr. 50.000 om året.
Ansøgningen skal være maskinskrevet i A4-format eller e-mail og sendes til: Bo Skjærbæk, Rude Hedevej 10, 8300 Odder. Tlf. 53707030, e-mail: kontakt@saugmannbjerregaardsfond.dk
Mere information: www.saugmannbjerregaardsfond.dk
Vejledning til ansøgning: https://sites.google.com/site/dtsbprojekter/index/ansogning
Tidligere gennemførte projekter siden 2004: https://sites.google.com/site/dtsbprojekter/projekter

Nytåret spilles ind med nordisk spillemandsmusik i Metronomen
2026-01-01 15:00 - 18:00 | Metronomen, Godthåbsvej 33, Frederiksberg, 2000
Nytårsdag 1. januar 2026 spiller Folkets Hus Spillefolk og venner, traditionen tro, nytåret ind.
Det foregår, som sædvanlig i Metronomen, Godthåbsvej 33, 2000 Frederiksberg.
Vi starter kl. 15, og hygger, spiller og jammer og danser til ca. kl. 18.
Alle er velkomne.
Medbring selv drikkevarer, snack og nytårsgodter, da der denne dag ikke vil være servering ud over kaffe og te.
Det er gratis at deltage.

Fredagsbal
2026-01-09 19:30 - 22:30 | Aarhus Folkemusikhus, Viborgvej 53, Aarhus V, 8210
Maries Kiks og Näckrosen spiller til årets første Fredagsbal i Aarhus Folkemusikhus

Dingle Folkfest on Tour
2026-01-13 19:30 - 23:00 | Baltoppen LIVE, Baltorpvej 20, Ballerup, 2750
eliggende i de maleriske omgivelser i West Kerry ligger Dingle. En lille by kendt for sit udsøgte køkken, sine lokale bryggerier og destillerier og for den pulserende scene med traditionel irsk musik.
Musikerne Teresa Horgan (vokal & fløjte), Michael Coult (vokal & fløjter), Éilis Kennedy (vokal) og Matt Griffin (guitar) vil bringe stemninger fra Dingle til Ballerup.
Baltoppen LIVEs koncertgæster har allerede stødt på Teresa Horgan, når hun flere gange har optrådt med det internationale band “The Outside Track”. I 2024 gav hun desuden en duo-koncert sammen med Matt Griffin.
Michael Coult har turneret verden rundt med produktioner og bands, herunder det imponerende livedanceshow “Celtic Legends”.
Éilis Kennedy, kendt som sanger og fløjtenist, har udgivet flere prisvindende albums. Sammen med sin mand John og søn Ben har hun derudover drevet John Benny’s Pub i Dingle i årevis. Et hotspot for folkemusik, hvor mange musikere, herunder hendes turnékolleger, jævnligt optræder live.
Dingle Folkfest lover en uforglemmelig, musikalsk rejse med sange og historier fra West Kerry, når de inviterer publikum til at opleve denne særlige irske tradition på tæt hold.
Touren er støttet af Culture Ireland.
170,- (+ et ordregebyr)
Siddepladser på balkon
Skotsk & Irsk Musikscene på Baltoppen LIVE
Baltoppen LIVEs café tilbyder fra kl. 18:00 forudbestilt sæsonbuffet. 195,-
